作者:鄭光祖
標題:亻芻梅香騙翰林風月・混江龍
內容:孔安國傳《中庸》《語》《孟》，馬融集《春秋》祖述著左丘明，演《周易》關西夫子，治《尚書》魯國伏生，校《禮記》舛訛楊子云，作《毛濤》箋註鄭康成。無過是闡大道發揚中正，紀善言問答詳明。咱祖父乃文林華胄，況外戚是儒業簪纓。哀先相幾乎絕嗣，使小姐振厥家聲。又何須懸頭刺股，積雪囊螢。那裡也齊家治國，顯姓揚名。但只要動天機，合天理，識天時，順天道，盡天心，知天命。寸陰是競，萬理鹹精。